มีอาการเจ็บคอตั้งแต่เมื่อวานตอนเย็นรู้สึกแสบคอ เช้าวันต่อมา เวียนหัว มันเกิดจากอะไรค่ะ
สวัสดีค่ะ อาการเจ็บคอ แสบคอ เวียนหัว อาจเกิดจากสาเหตุ เช่น1.ไข้หวัด ไข้หวัดใหญ่ แต่นอกจากอาการเจ็บคอ ก็มักมีอาการไอ มีไข้ มีเสมหะ มีน้ำมูก ปวดเมื่อยตัว ปวดหัว มึนหัว เป็นต้น2. คออักเสบหรือทอนซิลอักเสบ แต่อาการจะเจ็บคอจะเป็นมาก จนกลืนได้ลำบาก และมักจะมีไข้สูง หนาวสั่น ปวดหัว ปวดเมื่อยตัว คลื่นไส้ คอแดง หรือทอนซิลโตบวมแดง มีจุดหรือแผ่นสีขาวหรือสีเทาบริเวณลำคอ หรือทอนซิล3. มีเศษอาหารหรือวัตถุไปติดที่ทอนซิล เช่น ก้างปลา กระดูกไก่ เปลือกกุ้ง เศษพลาสติก เป็นต้น โดยจะมีอาการเจ็บทุกครั้งที่กลืน แต่จะไม่ได้ทำให้มีเวียนหัวร่วม4. การได้รับสารก่อความระคายเคือง เช่น มลพิษทางอากาศ ควันบุหรี่ หรือสูดดมเอาสารพิษ สารเคมีที่ระเหยต่างๆ5. การดื่มแอลกอฮอล์ การกินอาหารเผ็ด หรือรสจัดไป6. การใช้เสียงมากเกินไป การตะโกนหรือพูดคุยติดต่อเป็นเวลานาน7. โรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอได้หากยังไม่มีอาการอะไรอื่นๆ ร่วม อาจดูแลตนเองไปก่อน ได้แก่ การดื่มน้ำเปล่ามากๆ งดน้ำเย็น ทานอาหารอ่อน รสจืด บ้วนปากล้างลำคอด้วยน้ำเกลือบ่อยๆ งดสูบบุหรี่และดื่มแอลกอฮอล์ งดการใช้เสียงดัง หรือพูดมากไป หลีกเลี่ยงการอยู่ในที่ที่มีฝุ่นละอองหรือควันมาก พักผ่อนให้เพียงพอ เป็นต้น หากอาการไม่ดีขึ้น เจ็บคอมากขึ้น หรือมีไข้ขึ้น แนะนำให้ไปพบแพทย์เพื่อรัตรวจหาสาเหตุและรักษาค่ะ